SF's Lene Linnemann er noget uforstående overfor kritikken af Hobro Sygehus. Regionen kan ikke undersøge forholdene på sygehuset, før der foreligger en formel klage, der giver regionen tilladelse til at undersøge alle sagens forhold. Regionsrådspolitikeren opfordrer borgere, der føler sig fejlbehandlet, til at henvende sig til regionen, så de har mulighed for at gå ind i sagen, i stedet for at gå direkte til pressen med deres kritik. - Hvis der er noget om det, så må man henvende sig. Hvis de vil have os til at hjælpe dem, må de henvende sig. Vi kan ikke gøre andet. Vi er også interesserede i at få rettet det, hvis der er noget at komme efter, men de er nød til at indgive en formel klage, så vi kan undersøge sagen, siger Line Linnemann. Regionsrådsformand Ulla Astman sagde mandag til TV2/Nord, at hun ikke mente, der var noget, der tyder på, at der skulle være ekstraordinære problemer på Hobro Sygehus i forhold til kvaliteten.

Opsummering:
Regionen kan ikke undersøge kritik af Hobro Sygehus, når patienter ikke indgiver formelle klager.